b'\n_START_ARTICLE_\nLancia Delta (1993)\n_START_SECTION_\nHistorie\n_START_PARAGRAPH_\nProduktionen startede i januar 1993. Delta Nouva (type 836) var baseret p\xc3\xa5 Fiat Tipo og Lancia Dedra og havde motorer p\xc3\xa5 op til 142 kW (193 hk). I starten fandtes anden generation af Delta kun med fem d\xc3\xb8re, mens en tred\xc3\xb8rsversion med den fra Lancia Beta kendte betegnelse HPE fulgte i sommeren 1995. Alle versioner var forhjulstrukne._NEWLINE_Modellen med 2,0-liters turbomotor med 137 kW (186 hk), senere 142 kW (193 hk) var ligesom forg\xc3\xa6ngeren udstyret med skrifttr\xc3\xa6kket HF. Den var ligeledes udstyret med sp\xc3\xa6rredifferentiale og en overboost, som ved fuld belastning \xc3\xb8gede turboladerens ladetryk kortvarigt, s\xc3\xa5 drejningsmomentet steg 10\xc2\xa0%._NEWLINE_Lancia solgte ogs\xc3\xa5 HF-modellen af anden generation i specialudgaver. I strid med den dav\xc3\xa6rede firmafilosofi fandtes modellen Delta HPE EVO 500 med sportspakke i 1996. Den var s\xc3\xa6nket og havde blandt andet front- og h\xc3\xa6ksk\xc3\xb8rter, aluf\xc3\xa6lge og karbonbekl\xc3\xa6dninger i kabinen._NEWLINE_De f\xc3\xb8rste biler, som blev udleveret til kunderne i juni 1993, var ikke udstyret med airbag og pyrotekniske selestrammere, selv om disse allerede var n\xc3\xa6vnt i prislisten som standardudstyr. Manglen p\xc3\xa5 f\xc3\xb8rerairbag og selestrammer i disse tidlige versioner blev kun n\xc3\xa6vnt med lille skrift i udstyrslisten._NEWLINE_Fra for\xc3\xa5ret 1994 blev der udelukkende solgt biler med airbag og selestrammere. En passagerairbag kunne ikke leveres til Delta. Til s\xc3\xb8stermodellerne blev nogle af disse sikkerhedsdetaljer i starten ikke tilbudt. Dermed havde Delta allerede fra starten den i Dedra f\xc3\xb8rst med faceliftet indf\xc3\xb8rte sidekollisionsbeskyttelse. I l\xc3\xb8bet af modellens levetid blev den p\xc3\xa5 Fiat Tipo baserede konstruktion videreudviklet med nogle komponenter fra efterf\xc3\xb8lgeren Fiat Bravo/Brava, hvilket ikke kunne ses udvendigt p\xc3\xa5 bilen.\n_START_SECTION_\nFacelift\n_START_PARAGRAPH_\nDelta gennemgik i for\xc3\xa5ret 1996 et mindre facelift med bl.a. modificerede hjulkapsler hhv. f\xc3\xa6lge og \xc3\xa6ndret farvning p\xc3\xa5 femd\xc3\xb8rsversionens k\xc3\xb8lergitter. I rammerne af dette facelift blev ogs\xc3\xa5 den oprindeligt matsorte A-s\xc3\xb8jle lakeret i bilens farve og derved tilpasset Dedra. Den faceliftede Delta kan kendes p\xc3\xa5 de i bilens farve lakerede st\xc3\xb8dlister og bagbl\xc3\xa6nder. Baglygteenhederne var nu helt r\xc3\xb8de, hvor de p\xc3\xa5 modeller fra f\xc3\xb8r 1996 var udf\xc3\xb8rt i kombinationen r\xc3\xb8d/sort/r\xc3\xb8d. Disse blev i modificeret form ogs\xc3\xa5 benyttet p\xc3\xa5 Lancia Kappa Coup\xc3\xa9._NEWLINE_I november 1997 blev der gennemf\xc3\xb8rt yderligere mindre, optiske modifikationer. Kofangerens \xc3\xb8verste, sorte del samt bl\xc3\xa6nden mellem baglygterne var nu i bilens farve. P\xc3\xa5 femd\xc3\xb8rsmodellen blev ogs\xc3\xa5 bl\xc3\xa6nden p\xc3\xa5 C-s\xc3\xb8jlen, som gav rudernes forreste del et udseende ligesom den tred\xc3\xb8rs HPE, indfarvet. I Italien blev de fra starten af 1999 solgte biler som standard udstyret med klimaanl\xc3\xa6g._NEWLINE_I december 1999 blev produktionen indstillet. Der blev p\xc3\xa5 seks \xc3\xa5r produceret 138.980 eksemplarer af bilen._NEWLINE_Da produktionen oph\xc3\xb8rte kom der ingen direkte efterf\xc3\xb8lger for Delta, selv om den st\xc3\xb8rrelsesm\xc3\xa6ssigt identiske og fra sensommeren 1999 til for\xc3\xa5ret 2005 fremstillede Lancia Lybra blev solgt. F\xc3\xb8rst i september 2008 kom den tredje generation p\xc3\xa5 markedet.'